
ΕΦΗΜΕΡΙΔΑ 
ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


24 Ιουλίου 2018 


ΤΕΥΧΟΣ ΔΕΥΤΕΡΟ 


Αρ. Φύλλου 2985 


ΑΠΟΦΑΣΕΙΣ 

Αριθμ. 2494 _ 

Ορισμός φορέων διαχείρισης του έργου «Μέτρα 
για τη μείωση των ενδοπεριφερειακών ανισοτή¬ 
των, τη συγκράτηση και τη συνοχή του πληθυ¬ 
σμού στα νησιά», στο σκέλος των επιχειρήσεων. 

ΟΙ ΥΠΟΥΡΓΟΙ ΟΙΚΟΝΟΜΙΑΣ ΚΑΙ ΑΝΑΠΤΥΞΗΣ - 
ΟΙΚΟΝΟΜΙΚΩΝ - ΝΑΥΤΙΛΙΑΣ ΚΑΙ ΝΗΣΙΩΤΙΚΗΣ 
ΠΟΛΙΤΙΚΗΣ 

Έχοντας υπόψη: 

1. Τις διατάξεις: 

α) του ν. 3861/2010 (Α' 112) «Ενίσχυση της διαφάνειας 
με υποχρεωτική την ανάρτηση νόμων και πράξεων των 
Κυβερνητικών, Διοικητικών και Αυτοδιοικητικών οργά¬ 
νων στο διαδίκτυο "Πρόγραμμα ΔΙΑΥΓΕΙΑ" και άλλες 
διατάξεις» (Α' 112), 

β) του ν. 4270/2014 «Αρχές δημοσιονομικής διαχείρι¬ 
σης και εποπτείας (ενσωμάτωση της Οδηγίας 2011/85/ 
ΕΕ) - Δημόσιο λογιστικό και άλλες διατάξεις» (Α' 143), 
γ) του άρθρου 13 του ν. 4314/2014 «Α) Για τη διαχείρι¬ 
ση, τον έλεγχο και την εφαρμογή αναπτυξιακών παρεμ¬ 
βάσεων για την προγραμματική περίοδο 2014-2020, Β) 
Ενσωμάτωση της Οδηγίας 2012/2017 του Ευρωπαϊκού 
Κοινοβουλίου και του Συμβουλίου της 13ης Ιουνίου 2012 
(ΕΕ Ε156/16-6-2012) στο ελληνικό δίκαιο, τροποποίηση 
του ν. 3413/2005 (Α' 297) και άλλες διατάξεις» (Α' 265), 
δ) του ν. 4538/2018 «Μέτρα για την προώθηση των 
Θεσμών της Αναδοχής και Υιοθεσίας και άλλες διατά¬ 
ξεις» (Α'85), 

ε) του δεύτερου εδαφίου της παρ. 1 του άρθρου 11 
του ν. 4551/2018 «Μηχανισμός Εφαρμογής, Κρατική Επο- 
πτεία και Γενικοί Όροι Υλοποίησης του Μεταφορικού 
Ισοδύναμου (Μ.Ι.) και άλλες διατάξεις» (Α' 116), 
στ) του π.δ. 189/2009 «Καθορισμός και ανακατανομή 
αρμοδιοτήτων των Υπουργείων», όπωςτροποποιήθηκε 
με το π.δ. 50/2010 (Α' 89) «Ανακατανομή αρμοδιοτήτων 
των Υπουργείων και τροποποιήσεις του π.δ. 189/2009» 
(Α' 89), 

ζ) του άρθρου 90 του π.δ. 63/2005 «Κωδικοποίηση 
της νομοθεσίας για την Κυβέρνηση και τα κυβερνητικά 
όργανα» (Α'98), 


η) του π.δ. 70/2015 «Ανασύσταση των Υπουργείων Πο¬ 
λιτισμού και Αθλητισμού, Υποδομών, Μεταφορών και Δι¬ 
κτύων, Αγροτικής Ανάπτυξης και Τροφίμων. Ανασύσταση 
του Υπουργείου Ναυτιλίας και Αιγαίου και μετονομασία 
του σε Υπουργείο Ναυτιλίας και Νησιωτικής Πολιτικής. 
Μετονομασία του Υπουργείου Πολιτισμού, Παιδείας και 
Θρησκευμάτων σε Υπουργείο Παιδείας, Έρευνας και 
Θρησκευμάτων, του Υπουργείου Οικονομίας, Υποδο¬ 
μών, Ναυτιλίας καιΤουρισμού σε Υπουργείο Οικονομίας, 
Ανάπτυξης και Τουρισμού και του Υπουργείου Παραγω¬ 
γικής Ανασυγκρότησης, Περιβάλλοντος και Ενέργειας 
σε Υπουργείο Περιβάλλοντος και Ενέργειας. Μεταφορά 
Γενικής Γραμματείας Βιομηχανίας στο Υπουργείο Οικο¬ 
νομίας, Ανάπτυξης καιΤουρισμού» (Α' 114), 
θ) του π.δ. 73/2015 «Διορισμός Αντιπροέδρου της 
Κυβέρνησης, Υπουργών, Αναπληρωτών Υπουργών και 
Υφυπουργών» (Α' 116), 

ι) του π.δ. 125/2016 «Διορισμός Υπουργών, Αναπλη¬ 
ρωτών Υπουργών και Υφυπουργών» (Α' 210), 
ια) του π.δ. 142/2017 «Οργανισμός Υπουργείου Οικο¬ 
νομικών» (Α' 181), 

ιβ) του π.δ. 147/2017 «Οργανισμός του Υπουργείου 
Οικονομίας και Ανάπτυξης» (Α' 192), 
ιγ) του π.δ.13/2018 «Οργανισμός Υπουργείου Ναυτι¬ 
λίας και Νησιωτικής Πολιτικής» (Α' 26), 
ιδ) της κοινής απόφασης των Υπουργών Οικονο¬ 
μικών, Οικονομίας, Ανάπτυξης καιΤουρισμού 46274/ 
26-09-2014 «Ρυθμίσεις για τις πληρωμές των δαπανών 
του συγχρηματοδοτούμενου σκέλους του Προγράμμα¬ 
τος Δημοσίων Επενδύσεων» (Β'2573), 
ιε) της απόφασης του Πρωθυπουργού Υ29/08-10-2015 
«Ανάθεση αρμοδιοτήτων στον Αναπληρωτή Υπουργό 
Οικονομικών Γεώργιο Χουλιαράκη» (Β' 2168), 
ιστ) της απόφασης του Πρωθυπουργού Υ197/ 
16-11-2016 «Ανάθεση αρμοδιοτήτων στον Αναπληρωτή 
Υπουργό Οικονομίας και Ανάπτυξης, Αλέξανδρο Χαρί- 
τση» (Β' 3722), όπως ισχύει, 
ιζ) της κοινής απόφασης του Πρωθυπουργού και 
του Υπουργού Ναυτιλίας και Νησιωτικής Πολιτικής 
1000.0/104326/2016/07-12-2016 «Ανάθεση αρμοδιο¬ 
τήτων στον Υφυπουργό Ναυτιλίας και Νησιωτικής Πο¬ 
λιτικής Νεκτάριο Σαντορινιό» (Β'3987), 
ιη) της κοινής απόφασης των Υπουργών Οικονομίας 
και Ανάπτυξης και Οικονομικών 141951/21-12-2017 

Τεύχος Β'2985/24.07.2018 


«Τακτοποίηση πληρωμών Δημοσίων Επενδύσεων με 
τη λήξη του οικονομικού έτους 2017, χρηματοδότηση 
του Προγράμματος Δημοσίων Επενδύσεων έτους 2018 
και ρύθμιση σχετικών θεμάτων» (Β'4610), 
ιθ) της κοινής απόφασης των Υπουργών Οικονομίας 
και Ανάπτυξης, Οικονομικών και Ναυτιλίας και Νησιω¬ 
τικής Πολιτικής 1000.0/51265/2018 «Καθορισμός του 
ποσού που καταβάλλεται για το μέτρο του Μεταφορικού 
Ισοδύναμου για το έτος 2018» (Β' 2678), 
ιι) της απόφασης του Αναπληρωτή Υπουργού Οικονο¬ 
μίας και Ανάπτυξης 72252/3.7.2018 αριθμ. 716 (Α.Δ.Α.: 
ΨΩΙ9465ΧΙ8-ΣΡΙ). 

2. Την κατάργηση του υπολόγου - φυσικού προσώπου 
και για το εθνικό σκέλος του Προγράμματος Δημοσίων 
Επενδύσεων, σύμφωνα με το άρθρο 10 του ν. 4337/2015 
«Μέτρα για την εφαρμογή της συμφωνίας δημοσιονο¬ 
μικών στόχων και διαρθρωτικών μεταρρυθμίσεων» (Α' 
129). 

3. Το αριθμ. πρωτ. 2812.7/52450/2018/10-07-2018 
εισηγητικό σημείωμα της Γενικής Διεύθυνσης Οικονο¬ 
μικών Υπηρεσιών του Υπουργείου Ναυτιλίας και Νησιω¬ 
τικής Πολιτικής. 

4. Το γεγονός ότι η δαπάνη για το έργο «ΜΕΤΡΑ ΓΙΑ 
ΤΗ ΜΕΙΩΣΗ ΤΩΝ ΕΝΔΟΠΕΡΙΦΕΡΕΙΑΚΩΝ ΑΝΙΣΟΤΗΤΩΝ, 
ΤΗ ΣΥΓΚΡΑΤΗΣΗ ΚΑΙ ΤΗ ΣΥΝΟΧΗ ΤΟΥ ΠΛΗΘΥΣΜΟΥ 
ΣΤΑ ΝΗΣΙΑ», με κωδικό 2018ΣΕ03300006, βαρύνει την 
εγγεγραμμένη πίστωση της ΣΑΕ 033 του Προγράμμα¬ 
τος Δημοσίων Επενδύσεων του Υπουργείου Ναυτιλίας 
και Νησιωτικής Πολιτικής, Ειδικός Φορέας Γενική Γραμ¬ 
ματεία Αιγαίου και Νησιωτικής Πολιτικής 2018 (Α.Δ.Α.: 
ΨΩΙ9465ΧΙ8-ΣΡΙ), προκειμένου να τύχει χρηματοδότη¬ 
σης από το εθνικό σκέλος του Π.Δ.Ε., με συνολικό προϋ¬ 
πολογισμό ύψους πεντακοσίων εβδομήντα εκατομμυρί¬ 
ων (570.000.000) ευρώ, και το γεγονός ότι η δαπάνη που 
προκαλείται από την εφαρμογή της παρ. 3 του άρθρου 
3 της παρούσας, το ύψος της οποίας θα εξαρτηθεί από 
το περιεχόμενο της επιχειρησιακής συμφωνίας σε εφαρ¬ 
μογή του άρθρου 13 παρ. 7, περιπτ. ε'του ν. 4314/2014, 
όπως ισχύει, και δεν δύναται να υπερβεί τα 22,8 εκατ. Στο 
σύνολο του πολυετούς προϋπολογισμού θα καλυφθεί 
εντός του ορίου των ανωτέρω συνολικών πιστώσεων, 
αποφασίζουμε: 

Άρθρο 1 

Ορισμός αρμόδιας Διαχειριστικής Αρχής 

του έργου 

Ορίζεται ως αρμόδια Διαχειριστική Αρχή για την καλή 
εκτέλεση του έργου «Μέτρα για τη μείωση των ενδοπε- 
ριφερειακών ανισοτήτων, τη συγκράτηση και τη συνοχή 
του πληθυσμού στα νησιά» η Γενική Γραμματεία Αιγαίου 
και Νησιωτικής Πολιτικήςτου Υπουργείου Ναυτιλίας και 
Νησιωτικής Πολιτικής, όσον αφορά στις ωφελούμενες 
επιχειρήσεις. 

Άρθρο 2 

Αρμοδιότητες Διαχειριστικής Αρχής 
Στο πλαίσιο αυτό, η Γενική Γραμματεία Αιγαίου και 
Νησιωτικής Πολιτικής: 

α) υποστηρίζει το έργο του Εποπτικού Συμβουλίου, 
όπως ορίζεται στην περίπτ. ε'της παρ. 7 του άρθρου 13 


του ν. 4314/2014 (Α'265), όπως ισχύει, και του παρέχει τα 
απαιτούμενα στοιχεία για την εκτέλεση των αρμοδιοτή¬ 
των του, και ιδίως δεδομένα που αφορούν στην πρόοδο 
του έργου ως προς την επίτευξη των στόχων του, δημο¬ 
σιονομικά δεδομένα και δεδομένα που αφορούν στους 
δείκτες και τα ορόσημα, ενώ μεριμνά για την εφαρμογή 
των αποφάσεων του Συμβουλίου, 
β) συντάσσει έκθεση προόδου του έργου και, μετά από 
την έγκριση του Γενικού Γραμματέα Αιγαίου και Νησιωτι¬ 
κής Πολιτικής, την υποβάλλει στο Εποπτικό Συμβούλιο, 
γ) φέρει την ευθύνη για τον έλεγχο και την τήρηση της 
Επιχειρησιακής Συμφωνίας με τον Ενδιάμεσο Φορέα, 
δ) παρέχει πληροφορίες στον Ενδιάμεσο Φορέα σχε¬ 
τικά με την εκτέλεση των καθηκόντων του, καθώς και 
στους δικαιούχους σχετικά με την υλοποίηση του μέ¬ 
τρου, 

ε) ορίζει υπεύθυνο επεξεργασίας των δεδομένων που 
συλλέγονται και καταχωρούνται στο Πληροφοριακό 
Σύστημα (Π.Σ.), ο οποίος επιμελείται τις ενέργειες που 
είναι αναγκαίες για την παρακολούθηση, την αξιολόγη¬ 
ση, τη δημοσιονομική διαχείριση, την επαλήθευση και 
τον έλεγχο, συμπεριλαμβανομένων των δεδομένων για 
μεμονωμένους συμμετέχοντες στο έργο, 
στ) παρακολουθεί την πορεία εφαρμογής του Έργου 
και συντάσσει προτάσεις τροποποίησης του Τεχνικού 
Δελτίου του, τις οποίες υποβάλλει στο Εποπτικό Συμ¬ 
βούλιο για έγκριση, 

ζ) παρέχει στους δικαιούχους ενημερωτικό υλικό για 
τους όρους σχετικά με την υποστήριξη κάθε πράξης, 
συμπεριλαμβανομένων των ειδικών απαιτήσεων που 
αφορούν στα προϊόντα ή τις υπηρεσίες που πρέπει να 
παρέχονται στο πλαίσιο της πράξης, το σχέδιο χρημα¬ 
τοδότησης και την προθεσμία εκτέλεσης, 
η) εξασφαλίζει ότι κάθε δικαιούχος διαθέτει τη διοικη¬ 
τική, χρηματοοικονομική και επιχειρησιακή ικανότητα 
να τηρήσει τους όρους που καθορίζονται στον Οδηγό 
Εφαρμογής, 

θ) διασφαλίζει ότι οι πράξεις που εγκρίνονται τηρούν 
τους όρους χρηματοδότησης του Προγράμματος Δημο¬ 
σίων Επενδύσεων (Π.Δ.Ε.), τον ορισμό των δικαιούχων, 
το πεδίο εφαρμογής και τους όρους καταβολής που πε- 
ριγράφονται στο ν. 4551/2018 (Α' 116), 
ι) καθορίζει τα απαιτούμενα δικαιολογητικά βάσει των 
οποίων αποδίδονται οι δαπάνες της πράξης, 
ια) παρέχει στους δυνητικούς δικαιούχους σαφείς 
και λεπτομερείς πληροφορίες τουλάχιστον σχετικά με: 
τους όρους επιλεξιμότητας των δαπανών που πρέπει 
να ικανοποιούνται για την καταβολή του Α.ΝΗ.ΚΟ., την 
περιγραφή των διαδικασιών εξέτασης των αιτήσεων 
χρηματοδότησης και τις σχετικές προθεσμίες, τα κριτή¬ 
ρια επιλογής των πράξεων που χρηματοδοτούνται και 
τους αρμόδιους επικοινωνίας που μπορούν να δίνουν 
πληροφορίες σχετικά με το έργο, 
ιβ) ενημερώνει τους δικαιούχους ότι η αποδοχή χρη¬ 
ματοδότησης συνιστά αποδοχή της εγγραφής τους στον 
κατάλογο των εγκρίσεων δαπανών που δημοσιοποιού¬ 
νται στο Π.Σ. του έργου, 

ιγ) διενεργεί ελέγχους δαπανών, επαληθεύσεις, πλη¬ 
ρωμές και εκκαθαρίσεις στους δικαιούχους, 

ιδ) διασφαλίζει ότι οι δικαιούχοι που εμπλέκονται 
στην υλοποίηση πράξεων χρηματοδοτούμενων βάσει 
επιλέξιμων δαπανών που όντως έχουν γίνει τηρούν είτε 
ξεχωριστό λογιστικό σύστημα είτε επαρκή λογιστική 
κωδικοποίηση για όλες τις συναλλαγές που αφορούν 
μία πράξη, 

ιε) θέτει σε εφαρμογή αποτελεσματικά και αναλογικά 
μέτρα καταπολέμησης της απάτης, λαμβάνοντας υπόψη 
τους εντοπισθέντες κινδύνους, 

ιστ) ορίζει διαδικασίες που διασφαλίζουν την τήρηση 
όλων των εγγράφων σχετικά με τις δαπάνες και τους 
ελέγχους που απαιτούνται για τη διασφάλιση επαρκούς 
διαδρομής του ελέγχου, 

ιζ) προβαίνει στην ακύρωση μέρους ή του συνόλου 
της χρηματοδότησης σε μία πράξη, η οποία επιβάλλε¬ 
ται βάσει των αποτελεσμάτων επαλήθευσης ή ελέγχου 
και εισηγείται στον Γενικό Γραμματέα Αιγαίου και Νη¬ 
σιωτικής Πολιτικής την έκδοση απόφασης ανάκτησης 
αχρεωστήτως καταβληθέντων ποσών. 

Άρθρο 3 

Ορισμός Ενδιάμεσου Φορέα διαχείρισης 
του έργου 

1. Ενδιάμεσος Φορέας, αρμόδιος για την άσκηση 
επιμέρους καθηκόντων διαχείρισης του έργου «Μέτρα 
για τη μείωση των ενδοπεριφερειακών ανισοτήτων, τη 
συγκράτηση και τη συνοχή του πληθυσμού στα νησιά», 
όσον αφορά στις ωφελούμενες επιχειρήσεις, υπό την 
έννοια του πρώτου εδαφίου της παρ. 3 του άρθρου 33 
του ν. 4314/2014, υπό την εποπτεία και τον έλεγχο της 
Γενικής Γραμματείας Αιγαίου και Νησιωτικής Πολιτικής, 
ορίζεται η αστική μη κερδοσκοπική εταιρεία με την 
επωνυμία Ενδιάμεσος Φορέας Επιχειρησιακών Προ¬ 
γραμμάτων Ανταγωνιστικότητας Επιχειρηματικότητας 
(Ε.Φ.Ε.Π.Α.Ε.). 

2. Η Γενική Γραμματεία Αιγαίου και Νησιωτικής Πολιτι¬ 
κής διατηρεί την ευθύνη της διαχείρισης για το σύνολο 


του έργου. Στο πλαίσιο του εποπτικού της ρόλου, παρα¬ 
κολουθεί συστηματικά την εκτέλεση των καθηκόντων 
ή αρμοδιοτήτων διαχείρισης από τον ενδιάμεσο φορέα 
και, εφόσον απαιτείται, λαμβάνει κατάλληλα διορθωτικά 
μέτρα. 

3. Οι αρμοδιότητες διαχείρισης του Ε.Φ.Ε.Π.Α.Ε., τα 
καθήκοντα αυτού καθώς και κάθε άλλη τεχνική λεπτο¬ 
μέρεια εφαρμογής της παρούσας καθορίζονται και εξει¬ 
δικεύονται με Επιχειρησιακή Συμφωνία, κατ'εφαρμογή 
της περίπτ. ε'της παρ. 7 του άρθρου 13 του ν. 4314/2014, 
όπως ισχύει. 

Άρθρο 4 

Χρηματοδότηση δαπανών 

Οι δαπάνες για την εφαρμογή της παρούσας επιβαρύ¬ 
νουν την ΣΑΕ 033 του Π.Δ.Ε. του Υπουργείου Ναυτιλίας 
και Νησιωτικής Πολιτικής, Ειδικός Φορέας Γενική Γραμ¬ 
ματεία Αιγαίου και Νησιωτικής Πολιτικής 2018 (Α.Δ.Α.: 
ΨΩΙ9465ΧΙ8-ΣΡΙ), προκειμένου να τύχει χρηματοδότη¬ 
σης από το εθνικό σκέλος του Π.Δ.Ε., με συνολικό προ¬ 
ϋπολογισμό ύψους πεντακοσίων εβδομήντα εκατομμυ¬ 
ρίων (570.000.000) ευρώ. 

Άρθρο 5 

Έναρξη ισχύος 

Η απόφαση αυτή να δημοσιευθεί στην Εφημερίδα της 
Κυβερνήσεως. 


Αθήνα, 10 Ιουλίου 2018 

Οι Υπουργοί 

Αναπληρωτής Υπουργός Αναπληρωτής Υπουργός 

Οικονομίας και Ανάπτυξης Οικονομικών 

ΑΛΕΞΑΝΔΡΟΣ ΧΑΡΙΤΣΗΣ ΓΕΩΡΓΙΟΣ ΧΟΥΛΙΑΡΑΚΗΣ 


Ναυτιλίας και 
Νησιωτικής Πολιτικής 

ΠΑΝΑΓΙΩΤΗΣ ΚΟΥΡΟΥΜΠΛΗΣ 


Υφυπουργός Ναυτιλίας και 
Νησιωτικής Πολιτικής 

ΝΕΚΤΑΡΙΟΣ ΣΑΝΤΟΡΙΝΙΟΣ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β'2985/24.07.2018 


ΞΤ 

ΕΘΝΙΚΟ ΤΥΠΟΓΡΑΦΕΙΟ 

Το Εθνικό Τυπογραφείο αποτελεί δημόσια υπηρεσία υπαγόμενη στο Υπουργείο Διοικητι¬ 
κής Ανασυγκρότησης και έχει την ευθύνη τόσο για τη σύνταξη, διαχείριση, εκτύπωση και 
κυκλοφορία των Φύλλων της Εφημερίδας της Κυβερνήσεως (ΦΕΚ), όσο και για την κάλυψη 
των εκτυπωτικών - εκδοτικών αναγκών του δημοσίου και του ευρύτερου δημόσιου τομέα 
(ν. 3469/2006/Α' 131 και π.δ. 29/2018/Α'58). 

1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

• Τα ΦΕΚ σε ηλεκτρονική μορφή διατίθενται δωρεάν στο νννννν.θ 1.0Γ, την επίσημη ιστο¬ 
σελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην 
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αί¬ 
τησης, για την οποία αρκεί η συμπλήρωση των αναγκαίων στοιχείων σε ειδική φόρμα στον 
ιστότοπο νννννν.θΐ.ςιΐ'. 

• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμή- 
μα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας 
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών. 
Το κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον 
οκτασέλιδο (ή μέρος αυτού) προσαυξάνεται κατά 0,20 €.Το κόστος ενός έγχρωμου ΦΕΚ από 
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξά¬ 
νεται κατά 0,30 €. Το τεύχος Α.Σ.Ε.Π. διατίθεται δωρεάν. 

• Τρόποι αποστολής κειμένων προς δημοσίευση: 

Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του 
δημοσίου, αποστέλλονται ηλεκτρονικά στη διεύθυνση ννθΙιπΐ35ΐθΓ.6ΐ@βτ.9Γ με χρήση 
προηγμένης ψηφιακής υπογραφής και χρονοσήμανσης. 

Β. Κατ' εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν 
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς 
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων. 

• Πληροφορίες, σχετικά με την αποστολή/κατάθεση εγγράφων προς δημοσίευση, την ημε¬ 
ρήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό¬ 
γους για όλες τις υπηρεσίες μας, περιλαμβάνονται στον ιστότοπο (νννννν.θΐ.ςή. Επίσης μέσω 
του ιστότοπου δίδονται πληροφορίες σχετικά με την πορεία δημοσίευσης των εγγράφων, με 
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνι¬ 
κό Τυπογραφείο για όλα τα κείμενα που πληρούν τις προϋποθέσεις δημοσίευσης. 

2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ 

Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου 
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανο¬ 
γραφικά έντυπα, φακέλους για κάθε χρήση, κ.ά. 

Επίσης σχεδιάζει ψηφιακές εκδόσεις, λογότυπο και παράγει οπτικοακουστικό υλικό. 


Ταχυδρομική Διεύθυνση: Καποδιστρίου 34, τ.κ. 10432, Αθήνα 

Ιστότοπος: νινινι.βΧ.φ 

ΤΗΛΕΦΩΝΙΚΟ ΚΕΝΤΡΟ: 210 5279000 - Ιβχ: 210 5279054 

Πληροφορίες σχετικά με την λειτουργία 
του ιστότοπου: Γΐ6ΐράθ$Ι<.6ΐ@6ΐ.9 > ' 

Αποστολή ψηφιακά υπογεγραμμένων 
εγγράφων προς δημοσίευση στο ΦΕΚ: 

νν60ΠΓ135ΐ6Γ.6ϊ@€ϊ.ε|Γ 

ΕΞΥΠΗΡΕΤΗΣΗ ΚΟΙΝΟΥ 

Πωλήσεις - Συνδρομές: (Ισόγειο, τηλ. 210 5279178- 180) 
Πληροφορίες: (Ισόγειο, Γρ. 3 καιτηλεφ. κέντρο 210 5279000) 
Παραλαβή Δημ. Ύλης: (Ισόγειο, τηλ. 210 5279167,210 5279139) 

Πληροφορίες για γενικό πρωτόκολλο 
και αλληλογραφία: 9Γ3>ηιτΐ3ΐ6Ϊ3@6ΐ.9>' 

Ωράριο για το κοινό: Δευτέρα ως Παρασκευή: 8:00 -13:30 


ΠπτΕτΦ.π:' ■' ΊΙΕ σηη Γ 

για να βελτιώσουμε τις υπηρεσίες μας, συμπληρώνοντας την ειδική φόρμα στον ιστότοπο μας. 




























